ANA-MARIA STANKOVIĆ I ANA ŠINJORI POBJEDILE NA 1. ZLATNOJ SOLINKI

Natjecanjem 2. kola Hrvatskog kuharskog kupa pod nazivom “Zlatna Solinka“, nastavljeno je jedanaesto izdanje Hrvatskog kuharskog kupa, festivala u cjelinu povezanih pet kulinarskih manifestacija koje se na zadane teme održavaju diljem Hrvatske.

Hrvatski kuharski kup po prvi puta je održan u Solinu u organizaciji Udruge kuhara Splitsko-dalmatinske županije i Hrvatskog kuharskog saveza. Želja organizatora bila je podići svijest o ugroženosti endemske vrste pastrve Solinke pa time i naziv i tema manifestacije. Ova mekousna pastrva živi u rijekama Jadru, Žrnovnici i Vrljici, a namjera je podići svijest kako tu endemsku riblju vrstu ugrožavaju onečišćenje okoliša, industrijalizacija i urbanizacija slijevnog područja, prometnice, kamenolomi, industrija, kanalizacija i prelov. Iako je u propozicijama natjecanja navedena pastrva, ova endemska vrsta nije korištena već uzgojena pastrva na koju smo svi navikli.

Natjecatelji su imali zadatak pripremiti svečanu hladnu platu od humusa, svježeg sira i piletine, glavna jela od pastrve, povrća i kukuruzne krupice te deserte od suhih smokva, čokolade i orašastih plodova. Radove natjecatelja ocijenili su eminentni kuhari, članovi Sekcije ocjenjivača HKS-a Damir Crleni, Branko Žufika i Vladimir Balent koji su osobitu pažnju posvetiti vanjskom izgledu, sastavu i naravno, okusu jela.

Kao i u prvom kolu pobjedu je odnijela mlada kuharica iz Vinkovaca, Ana Maria Stanković sa pomoćnicom Anom Šinjori predstavljajući Srednju strukovnu školu Vinkovci. Drugo mjesto pripalo je Dini Bebiću iz Dogus Marina Hoteli, D-Resort iz Šibenika dok se na treće mjesto plasirao Ivan Tomas iz restorana Fontana Crnković iz Varaždina. Ana-Maria pripremila je najbolju hladnu platu I glavno jelo dok je u pripremi deserta prvo mjesto prepustila Dini Bebiću. Za svoje kulinarsko umijeće nagrađena je bogatim sponzorskim I novčanim nagradama koje su joj zajedničkim snagama uručili gradonačelnik Solina Blaženko Boban, predsjednik Hrvatskog kuharskog saveza Damir Crleni, kulinarski promotor Podravke Dražen Đurišević i Maja Muskatelo ispred Turističke zajednice grada Solina.

Rezultati natjecanja:

|  |  |  |  |
| --- | --- | --- | --- |
| **Kategorija A – Hladna plata** | | |  |
| **Plasman** | **Natjecatelj** | **Objekt** | **Bodovi** |
| 1 | Ana-Maria Stanković | Srednja Strukovna škola Vinkovci | 71,67 |
| 2 | Dino Bebić | Dogus Marina Hoteli, D-Resort Šibenik | 69,67 |
| 3 | Goran Marović | Hotel Cornaro, Split | 57,00 |
| 4 | Ivan Tomas | Restoran Fontana Crnković, Varaždin | 54,00 |
| 5 | Anđelko Ledić | Zlatni lug, Požega | 52,67 |
| 6 | Milan Žufika | Pivnica Kraluš, Koprivnica | 51,00 |
|  |  |  |  |
| **Kategorija B – Toplo jelo** | | |  |
| **Plasman** | **Natjecatelj** | **Objekt** | **Bodovi** |
| 1 | Ana-Maria Stanković | Srednja Strukovna škola Vinkovci | 77,33 |
| 2 | Dino Bebić | Dogus Marina Hoteli, D-Resort Šibenik | 71,33 |
| 3 | Anđelko Ledić | Zlatni lug, Požega | 67,33 |
| 4 | Milan Žufika | Pivnica Kraluš, Koprivnica | 58,67 |
| 5 | Ivan Tomas | Restoran Fontana Crnković, Varaždin | 58,00 |
| 6 | Boško Kovačev | Restoran Gašpić, Solin | 53,67 |
| 7 | Goran Marović | Hotel Cornaro, Split | 51,00 |
|  |  |  |  |
| **Kategorija C – Desert** | | |  |
| **Plasman** | **Natjecatelj** | **Objekt** | **Bodovi** |
| 1 | Dino Bebić | Dogus Marina Hoteli, D-Resort Šibenik | 66,33 |
| 2 | Ana-Maria Stanković | Srednja Strukovna škola Vinkovci | 65,33 |
| 3 | Ivan Tomas | Restoran Fontana Crnković, Varaždin | 58,00 |
| 4 | Goran Marović | Hotel Cornaro, Split | 53,33 |
| 5 | Milan Žufika | Pivnica Kraluš, Koprivnica | 50,67 |
| 6 | Anđelko Ledić | Zlatni lug, Požega | 49,67 |
| 7 | Boško Kovačev | Restoran Gašpić, Solin | 49,00 |
|  |  |  |  |
| **Ukupni poredak** | | |  |
| **Plasman** | **Natjecatelj** | **Objekt** | **Bodovi** |
| 1 | Ana-Maria Stanković | Srednja Strukovna škola Vinkovci | 214,33 |
| 2 | Dino Bebić | Dogus Marina Hoteli, D-Resort Šibenik | 207,33 |
| 3 | Ivan Tomas | Restoran Fontana Crnković, Varaždin | 170,00 |
| 4 | Anđelko Ledić | Zlatni lug, Požega | 169,67 |
| 5 | Goran Marović | Hotel Cornaro, Split | 161,33 |
| 6 | Milan Žufika | Pivnica Kraluš, Koprivnica | 160,33 |
| 7 | Boško Kovačev | Restoran Gašpić, Solin | 102,67 |